একজন জিয়াউর রহমান। একাত্তরের রনাঙ্গনে তার অকৃত্রিম দেশপ্রেম ও বীরত্বের ইতিহাস এই স্বাধীন বাংলাদেশের অস্তিত্বের সাথে ওতপ্রতোভাবে জড়িত। ১৯৩৬ সালের ১৯শে জানুয়ারী বগুড়ার গাবতলীর এক প্রত্যন্ত গ্রামে যার জন্ম সেই বাঙালী মায়ের সন্তান জিয়াউর রহমান তার মেধা ও যোগ্যতা দিয়ে একটি প্রতিকূল সময়ের প্রেক্ষাপটে তৎকালীন পাকিস্তান সামরিক বাহিনীতে একজন চৌকষ সেনা কর্মকর্তা হিসেবে তার কর্মজীবন শুরু করেন। উল্লেখ্য ঐ সময়ে একজন বাঙালী তরুনের বিশ্বের অন্যতম সেরা এলিট ফোর্সের বাহিনীতে যোগ দিতে পারাটা অনেক দুরুহ ব্যাপার ছিল। যাই হোক জিয়া তার কর্মজীবনে বিভিন্ন পেশাগত প্রশিক্ষনের পাশাপাশি দেশ বিদেশ ভ্রমন করে তার অভিজ্ঞতার ভান্ডারকে সম্মৃদ্ধ করে মেজর পদে পদোন্নতি লাভ করেন।     সময়টা ছিল ১৯৭১।ভ্রান্ত মুসলিম জাতীয়তাবাদ, সাম্প্রদায়িক উত্তেজনা, এবং সামরিক শাসনের শোষনের বিরুদ্ধে পুর্ব পাকিশ্তানের আপামর জনতার নেতা বঙ্গবন্ধু শেখ মুজিবর রহমান পুরো পাকিস্তানের জাতীয় নির্বাচনে বিজয়ী হওয়ার পরেও পাকিস্তানের সামরিক জান্তা নির্বাচনী ফলাফল মেনে ক্ষমতা হস্তান্তরে কালক্ষেপন করার প্রেক্ষিতে অসহযোগ আন্দোলনে গড়ে উঠলে গোটা